ব্রিটিশ শাসন চলাকালীন কুমায়ূন থেকে একাধিকবার ব্রিটিশ বিরোধী কার্যকলাপ দেখা যায়। কুমায়ুনের চম্পাবত জেলা থেকে কালু সিংহ মহরা ১৮৫৭ খ্রিস্টাব্দে সিপাহী বিদ্রোহে গুরুত্বপূর্ণ নেতৃত্ব পদের ভূমিকা গ্রহণ করেন। ১৮৯১ খ্রিস্টাব্দে বিভাগটিতে ছিল তিনটি জেলা, গাড়োয়াল জেলা, কুমায়ূন জেলা এবং তরাই জেলা। কিন্তু পরে কুমায়ূনের জেলা দুটির নাম জেলা সদরের নাম অনুসারে নৈনিতাল এবং আলমোড়া রাখা হয়।